6. juni 2018 Nr. 782

**Umiartorneq pillugu inatsimmik allannguinerit pillugit inatsisit Kalaallit Nunaannut atuutilersinnerinut peqqussut**

UAGUT MARGRETHE AAPPAAT, Guutip saammaaneragut Danmarkip Dronningia, nalunaarpugut:

Umiartortut pillugit inatsisip aamma umiartorneq pillugu inatsisip allanngortinneqarnissaa pillugu inatsit nr. 14, 13. januar 1997-imeersumi § 4, imm. 2, tak. § 2, nr. 2 – 6, imarsiornerup isumannaatsuunissaa pillugu inatsit nr. 900, 16. december 1998-imeersumi § 36, tak. § 35, umiartorneq pillugu inatsisip aamma eqqartuussisarnermik inatsisip, inatsit nr. 1384, 23. december 2012-imeersumi § 8-kkut allanngortinneqartumi § 4, tak. § 1, nr. 5, umiartorneq pillugu inatsisip allanngortinneqarnissaa pillugu inatsit nr. 599, 24. juni 2005-imeersumi § 3, tak. § 1, nr. 1, aamma nr. 3 – 29, nr. 31 – 33, nr. 35 – 39 aamma nr. 41, umiartorneq pillugu inatsisip aamma inatsisit allat assigiinngitsut allanngortinneqarnissaat pillugu inatsit nr. 526, 7. juni 2006-imeersumi § 6, stk. 2, tak. § 1, nr. 1, nr. 18 (§ 39 d), nr. 23 (§§ 46 c aamma 46 d), nr. 25 – 28, eqqartuussisarnermik inatsisip aamma inatsisit allat assigiinngitsut allanngortinneqarnissaat pillugu inatsit nr. 538, 8. juni 2006-imeersumi § 110, imm. 4, tak. § 39, nr. 2, 3 aamma 5, imarsiornerup isumannaatsuunissaa pillugu inatsisip, umiartortut pillugit inatsisip aamma inatsisit allat assigiinngitsut allanngortinneqarnissaat pillugu inatsit nr. 349, 18. april 2007-imeersumi § 5, tak. § 3, nr. 2, imarsiornerup isumannaatsuunissaa pillugu inatsisip, umiartortut pillugit inatsisip aamma inatsisit allat assigiinngitsut allangortinneqarnissaat, kiisalu umiarsuarni inuttanik atorfinitsitsineq pillugu inatsip atorunnaarsinneqarnissaat pillugit inatsit nr. 493, 12 maj 2010-meersumi § 9, imm. 3, tak. § 5, umiartorneq pillugu inatsisip, imarsiornerup isumannaatsuunissaa pillugu inatsisip kiisalu umiartortut pillugit inatsisip allanngortinneqarnissaa pillugu inatsit nr. 251, 30 marts 2011-meersumi § 6, imm. 3, tak. § 1, nr. 2 – 5, imaani ajutoornerni isumannaallisaanermik misissuineq pillugu inatsit nr. 457, 18. maj 2011-meersumi § 15, imm. 2, tak. § 17, umiartorneq pillugu inatsisip aamma imarsiornerup isumannaatsuunissaa pillugu inatsisip allanngortinneqarnissaa pillugu inatsit nr. 249, 21. marts 2012-imeersumi § 4, imm. 2, tak. § 1, nr. 1 – 4, digitaliusumik pinngitsoorani attaveqatigiittarnissaq il.il. pillugit inatsisitigut aalajangersakkat assigiinngitsut allanngortinneqarnissaat pillugu inatsit nr. 1384, 23. december 2012-imeersumi § 70, imm. 4, tak. § 61, umiartorneq pillugu inatsisip, tipisut pillugit inatsimmut 1895-meersumut ilassut pillugu inatsisip, umiarsuarni inuttat pillugit inatsisip inatsisillu allat assigiinngitsut allanngortinneqarnissaat, kiisalu sunngiffimmi angallatit nalunaarsornerannut akitsuutit pillugit inatsip atorunnaarsinneqarnissaa pillugit inatsit nr. 1384, 23. december 2012-imeersumi § 10, imm. 2, tak. § 1, nr. 2, umiartorneq pillugu inatsisip inatsisillu allat assigiinngitsut allanngortinneqarnissaat pillugu inatsit nr. 618, 12. juni 2013-imeersumi § 12, imm. 2, tak. § 1, nr. 1 – 5, aamma umiartorneq pillugu inatsisip allanngortinneqarnissaa pillugu inatsit nr. 619, 12. juni 2013-imeersumi § 3, tak. § 1 naapertorlugit aalajangersarneqarpoq:

**§ 1**

Umiartorneq pillugu inatsimmi, peqqussut nr. 8, 15. januar 1996-imeersukkut Kalaallit Nunaannut atuutsinneqalersumi, aamma peqqussut nr. 609, 25. juni 2001-imeersukkut aamma peqqussut nr. 217, 11. marts 2005-imeersukkut allanngortinneqartumi, tulliuttunik allannguisoqarpoq:

**1.** Inatsimmi sumi tamani »Aningaasaqarnermut inuussutissarsiornermullu ministeri« »Inuussutissarsiornermut Ineriartortitsinermullu Ministeri«-mut allanngortinneqarpoq, »aningaasaqarnermut inuussutissarsiornermullu ministeri« »inuussutissarsiornermut ineriartortitsinermullu ministeri«-mut allanngortinneqarpoq, »aningaasaqarnermut inuussutissarsiornermullu ministeri« »inuussutissarsiornermut ineriartortitsinermullu ministeri«-mut allanngortinneqarpoq aamma »suliffissuaqarnermut ataatsimoortumillu aaqqissuussinermut ministeri« »inuussutissarsiornermut ineriartortitsinermullu ministeri«-mut allanngortinneqarluni.

**2.** *§ 1, imm. 2,* imatut oqaasertalerneqarpoq:

*»Imm. 2.* Piginnittut danskisut isigineqarput:

1. Danskisut innuttaassusillit.
2. Danskit naalagaaffiata suliffeqarfiit kommuniilu.
3. Inatsisitigut pisinnaatitaasut pisussaatitaasullu, danskit inatsisaat naapertorlugit pilersinneqarsimasut, imaluunniit danskit piginneqatigiiffiisut, iluaqutissamik peqatigiiffiisut peqatigiiffiisulluunniit nunami maani pilersitaasut.«

**3.** *§ 1, imm. 3,* imatut oqaasertalerneqarpoq:

*»Imm. 3.* Peqatigiilluni umiarsuaateqarfiit danskinit pigineqartutut isigineqassapput, umiarsuaateqarfiup minnerpaamik affaa inatsisitigut pisinnaatitaasunit pisussaatitaasunillu, imm. 2-mut ilaasunit pigineqarpat, umiarsuaatillillu aqutsisuusup imm. 2-mi piumasaqaatit eqqortippagit.«

**4.** *§ 2* imatut oqaasertalerneqarpoq:

**»§ 2.** Umiarsuarnut niuffagiutinut, danskisut isigineqarsinnaanngitsunut, tak. § 1, danskit umiarsuaattut nalunaarsorneqarnissamut piumasaqaatit pillugit maleruagassanik inuussutissarsiornermut ineriartortitsinermullu ministeri aalajangersaasinnaavoq, umiarsuup allaffissornikkut aqunneqarnera, nakkutigineqarnera ingerlaarfissaasalu aalajangersarnerat Danmarkimiit pissasoq ilanngullugit. Umiarsuarnut niuffagiutinut, inatsisitigut pisinnaatitaasunit pisussaatitaasunillu pigineqartunut, pilersitsinissamut pisinnaatitaaffiit sullissinernillu paarlaaqatigiinnissamut Den Europæiske Unionip maleruagassaanut ilaatinneqanngitsunut, piginneqatigiiffiup piginneqatigiiffimmik pigisaminik, immikkoortortoqarfimmik sullissivimmilluunniit pilersitsilluni qullersaqarfiunngitsumik Danmarkimi pilersitsinissaanut inuussutissarsiornermut ineriartortitsinermullu ministeri maleruagassanik aalajangersaasinnaavoq. Umiarsuarnut inunnit, piginneqatigiiffinnit assigisaannilluunniit, pilersitsinissamut pisinnaatitaaffiit, sulisut killilersugaanngitsumik nuttarsinnaanerat kiisalu sullissinernik paalaaqatigiinnissamut Den Europæiske Unionip maleruagassaanut ilaatinneqartunut, piginnittup Danmarkimi suleqatigiinnik toqqaanissaanik inuussutissarsiornermut ineriartortitsinermullu ministeri maleruagassanik aalajangersaasinnaavoq, nakkutilliinissaq assigisaallu siunertaralugit suleqatigiit saaffigineqarsinnaassapput, kiisalu piginnittoq umiarsuaatililluunniit sinnerlugit eqqartuussivimmut aggeqqusissummik tunineqarsinnaassallutik.

*Imm. 2.* Umiarsuarnut allanut niuffagiutaanngitsunut, danskit umiarsuaattut isigineqarsinnaanngitsunut, tak. § 1, kisiannili inunnit, piginneqatigiiffinnit assigisaannilluunniit, pilersitsinissamut pisinnaatitaaffiit, sulisut killilersugaanngitsumik nikerarsinnaanerannut kiisalu sullississutinik paarlaaqatigiinnissamut Den Europæiske Unionip maleruagassaanut ilaasunit pigineqartunut, umiarsuup danskiusutut nalunaarsorneqarsinnaaneranut piumasaqaatit pillugit inuussutissarsiornermut ineriartortitsinermullu ministeri maleruagassanik aalajangersaasinnaavoq, umiarsuup allaffissornikkut aqunneqarnera, nakkutigineqarnera ingerlaarfissaasalu aalajangersarnerat Danmarkimiit pissasoq ilanngullugit.

*Imm. 3.* Umiarsuit umiarsuit nalunaarsuiffiannut imm. 1 aamma 2 naapertorlugit ilaatinneqalersut, danskit umiarsuaannut sutigut tamatigut nallersuunneqassapput, danskillu erfalasuannik erfalasoqarsinnaatitaallutik.«

**5.** *§ 5, imm. 1,* imatut oqaasertalerneqarpoq:

»Danskit umiarsuaat naalagaaffeqatigiinni angerlarsimaffeqassapput. Umiarsuit aalisariutit angerlarsimaffiat umiarsualiviussaaq, umiarsuit allat angerlarsimaffiat umiarsualiviusinnaavoq imaluunniit illoqarfiusinnaalluni.«

**6.** *§ 5, imm. 2 aamma* *6,* atorunnaarsinneqarput.

Imm. 3-5 kingorna tassaalerput imm. 2-4.

**7.** *§ 12, imm. 4, oqaaseqatigiinni siullerni* »§ 15, imm. 2«: »§ 15, imm. 3«-mut allanngortinneqarpoq.

**8.** *§ 15*-imi imm. 1-ip kingorna immikkoortoq nutaaq ilanngunneqarpoq:

*»Imm. 2.* Inuussutissarsiornermut ineriartortitsinermullu ministerip uppernarsaatip imm. 1-imi taaneqartup assilineqarnera tunngavigalugu nalunaarsorneqarnissamut maleruagassat erseqqinnerusut piffissaliinertallit aalajangersarsinnaavai. Pisuni taamatut ittuni piginnittuunermut, qularnaveeqqusiinermut il.il. uppernarsaatitut allakkiaq nalunaarutigineqartoq nalunaarsuiffimmut utaqqiisaasumik inissinneqassaaq. Uppernarsaat allaqqaagaasoq piffissaliussaq qaangitsutinnagu saqqummiunneqanngippat, uppernarsaatitut allakkiaq, assilisaq tunuliaqutaralugu nalunaarsugaasoq, kingusinnerusukkullu taanna tunuliaqutaralugu nalunaarsugaasinnaasut nalunaarsuiffimmit piiarneqassapput.«

Tamatuma kingorna imm. 2 aamma 3 tassaalerput imm. 3 aamma 4.

**9.** § 15-ip kingorna § 16 sioqqullugu qulequtaq ilanngunneqarpoq:

*»Umiarsuarnut nalunaarsugaasunut ukiumoortumik akitsuutit*

**§ 15 a.** Umiarsuarnik umiarsuit nalunaarsuiffiannut angallatillu allattorsimaffiannut ilaasunut piginnittut, umiarsuarnut nalunaarsugaasunut ataasiakkaanut tamanut ukiumoortumik akitsuutinik akiliisassapput.

*Imm. 2.* Umiarsuarnut 20 inorlugit bruttotonnageqartunut ukiumoortumik akitsuutit 800 kr,-nik annertussuseqarput.

*Imm. 3.* Umiarsuarnut 20 aamma 500 akornanni bruttotonnageqartunut ukiumoortumik atkitsuutit 1.600 kr.-nik annertussuseqarput.

*Imm. 4.* Umiarsuarnut 500-nik sinnerlugilluunniit bruttotonnageqartunut ukiumoortumik akitsuutit 2.400 kr.-nik annertussuseqarput.

*Imm. 5.* Umiarsuarnut taamaallaat bruttoregistertonnagemik naliliiffigineqarsimasunut, umiarsuup bruttoregistertonnagea tunuliaqutaralugu imm.2-4 malillugit akitsuutit aalajangersarneqassapput.

*Imm. 6.* Umiarsuarnut bruttotonnagemik imalunniit bruttoregistertonnagemik naliliiffigineqarsimanngitsunut akitsuutit 800 kr.-nik annertussuseqarput.

*Imm. 7.* Umiarsuarnut Kalaallit Nunaanni angerlarsimaffeqartunut, inunnit Kalaallit Nunaanni najugaqartunit, imaluunniit piginneqatigiiffinnit assigisaannilluunniit Kalaallit Nunaanni angerlarsimaffeqartunit pigineqartunut, imm. 1-6 atorneqanngillat.

*Imm. 8.* Umiarsuarnut, § 24 naapertorlugu bareboatitut attartugaallutik assartuinissamik isumaqatigiissut tunngavigalugu nunami allami umiarsuanik nalunaarsuiffimmut ilaasunut, danskillu erfalasuat pinnagu nunap allap erfalasuannik utaqqiisaasumik erfalasoqartunut, imm. 1-6 atorneqanngillat.

*Imm. 9.* Umiarsuit Umiarsuarnik Piuinnartitsinissamut Aningaasaateqarfimmit piuinnartitaanissamik nalunaarummik tunineqarlutik piuinnartitaasussatut nalunaarutigineqartut, paragrafi manna naapertorlugu ukiumoortumik akitsuutinik akiliinissamut ilaatitaanngillat.

**§ 15 b.** Umiarsuarmik piginnittutut nalunaarsugaasoq akitsuutit akiligassat Søfartsstyrelsimut akilernissaannut pisussaaffeqarpoq.

*Imm. 2.* Umiarsuaq peqatigiilluni umiarsuaateqartunit pigineqarpat, akitsuutip akilerneqarnissaanut peqatigiilluni umiarsuaateqartut nammaqatigiillutik akiliisussaatitaassapput. Umiarsuaq ingerlatseqatigiiffinnit assigiinngitsunik pisussaatitsisunit, soqutigisaqaqatigiilluni piginneqatigiiffinnit, imaluunniit soqutigisaqaqatigiilluni piginneqatigiiffinnut assingusunit ataatsimoorullugu piginnittunit il.il. pigineqarpat, akitsuutip akilernissaanut peqataasut piginnittulluunniit akisussaasut nammaqatigiillutik akiliisussaatitaassapput.

*Imm. 3.* Umiarsuaq bareboatitut attartugaalluni assartuinissamik isumaqatigiissut tunuliaqutaralugu nalunaarsugaasimappat, nalunaarsuiffimmi bareboatitut assartuisutut nalunaarsugaasoq akitsuummik akiliisussaatitaavoq.

*Imm. 4.* Ukiumoortumik akitsuutit ukiut tamaasa 1. marts akiligassaasarpoq, piffissamilu ukiumi pineqartumi 1. martsimiit ukiumi tulliuttumi februarip ullua kingulleq ilanngullugu akiliutaasarluni.

*Imm. 5.* Umiarsuaq akitsuummik akiliissutaareersoq nalunaarsuiffimmit 31. august nallertinnagu peerneqarpat, siumoortumik qinnuteqartoqareerneratigut ukiumut pineqartumut akitsuutit akilerneqartut affai Søfartsstyrelsip utertissavai. Utertitsiffigineqarnissamik qinnuteqaat kingusinnerpaamik ukiup umiarsuup peerneqarfiata naanerani Søfartsstyrelsimut apuunneqareersimassaaq.

*Imm. 6.* Akileeriaaseq, akiliinissamut piffissaliussat, eqqaasitsissutitut allakkiat, akiliutit aamma erniat pillugit maleruagassanik inuussutissarsiornermut ineriartortitsinermulu ministeri aalajangersaasinnaavoq, kiisalu ukiumoortumik akitsuutinik akiliinissamut Søfartsstyrelsip isumakkeerisinnaanera imaluunniit ukiumoortumik akitsuutit akilerneqarnissaannik piumasaqaatiminik tunuartitsisinnaanera pillugu maleruagassanik aalajangersaasinnaalluni.«

**10.** *§ 17*-imi imm. 4-p kingorna immikkoortoq nutaaq ilanngunneqarpoq:

*»Imm. 5.* Umiarsuaq § 1 naapertorlugu ilanngunneqarsimasoq, umiarsuup nunami allami nalunaarsuiffimmut ilanngunneqarnissaa kissaatigineqarpat, umiarsuarlu Danmarkimiit angusaqarfiulluartumik allaffissornikkut aqunneqarpat, nakkutigineqarpat angallavissaalu aalajangersarneqarpata, piginnittup allakkatigut piumasaqaateqarneratigut peerneqassaaq, taamaattoq tak. § 20, imm. 3. Aammattaaq umiarsuaq § 1 naapertorlugu ilanngunneqarsimasoq, nunami allami Den Europæiske Unionimut ilaasumi imaluunniit Europami Aningaasaqarnikkut Suleqatigiiffik pillugu isumaqatigiissummut ilaasumi nalunaarsuiffimmut ilanngunneqarpat, tassanngalu ingerlanneqarluni, nunamulluunniit pineqartumut allatigut pissusiviusumik atuumassuteqarpat, piginnittup allakkatigut piumasaqaateqarneratigut peerneqarsinnaavoq, taamaattoq tak. § 20, imm. 3.«

Tamatuma kingorna imm. 5 imm. 6-inngorpoq.

**11.** *§ 26, imm. 2-*mi »§ 5, imm. 2-6,« allanngortinneqarpoq: »§ 5, imm. 2-4,«-nngorlugu.

**12.** *§ 36, imm. 3-*mi »§ 15, imm. 3« allanngortinneqarpoq: »§ 15, imm. 4«-nngorlugu.

**13.** *§ 37, imm. 3-*mi »§ 15, imm. 3« allanngortinneqarpoq: »§ 15, imm. 4«-nngorlugu.

**14.** § 39 kingorna ilanngunneqarpoq:

**»§ 39 d.**

*Imm. 3.* Piginnaatitsissutit umiarsuarnik nalunaarsuiffimmut nassiunneqartussat ilusissaat qanorlu imaqarnissaat pillugu maleruagassanik Søfartsstyrelsi aalajangersaasinnaavoq, piginnaatitsissutip piginnaatitsisup piginnaatitaasullu inuup suliffeqarfiulluunniit normuanik paasissutissanik imaqartussaanera ilanngullugu, piginnaatitsissutillu pappialanngortitaasut imatut suliarineqarsimassasut maskinanit atuarneqarsinnaasunngorlugit, kiisalu piginnaatitsissutit piffissaq sivisunerpaamik atuuffigisassaat ilanngullugu. Aammattaaq imm. 2-mi piffissaliussap sivitsorneqarnissaanik umiarsuarnik nalunaarsuiffiup piumasaqarsinnaaneranut maleruagassanik Søfartsstyrelsi aalajangersaasinnaavoq, kiisalu imm 1 malillugu nalunaarsorneqarnermut atatillugu, nalunaarsuiffik naapertorlugu pisinnaatitaaffimmik pineqartumik atuisinnaasumut nalunaaruteqartussaaneq pillugu maleruagassanik aalajangersaasinnaalluni.«

**15.** *§ 45, imm. 2, oqaaseqatigiit aappaanni* »Østre Landsrettimut suliassiissutigineqassaaq aamma« peerneqarpoq.

**16.** § 46-ip kingorna ilanngunneqarpoq:

**»§ 46 c.** Uppernarsaatitut allakkiat digitaliusut umiarsuit nalunaarsuiffiannut nalunaarsorneqarnermut atatillugu atorneqartut pillugit maleruagassanik Søfartsstyrelsi aalajangersaasinnaavoq, taakku aalajangersumik aaqqissuussamik iluseqartussaanerat, digitalimillu aaqqissuusseriaatsinik aalajangersunik atuinissaq ilanngullugit.

**§ 46 d.** Uppernarsaatitut allakkiat nalunaarsugassatut nalunaarutigineqartut, uppernatsaatillu allat umiarsuarnik nalunaarsuiffimmut imaluunniit umiarsuarnik nalunaarsuiffimmit digitalinngorlugit nassiunneqartut digitalimik atsiorneqarsimanissaat pillugu maleruagassanik Søfartsstyrelsi aalajangersaasinnaavoq.

*Imm. 2.* Søfartsstyrelsi ilisimatusarnermut, teknologiimut ineriartornermullu ministerimut isumaqatiginninniareernermi kingorna, uppernarsaatitut allakkianut digitalimillu atsiornernut teknikkikkut piumasaqaatit pillugit maleruagassanik erseqqinnerusunik aalajangersaasinnaavoq, atsiornerit il.il. illersornissaannut piumasaqaatinik immikkut ittunik piginnittup malinnittussaaneranik piumasaqaatit ilanngullugit.«

**17.** § 50 a-p kingorna qulequtaq imatut oqaasertalerneqarpoq:

*»Imarsiornermi qularnaveeqqutinut inatsisit umiarsuarmullu pisinnaatitaaffiit allat«.*

**18.** § 56imatut oqaasertalerneqarpoq:

**»§ 56.** Umiarsuit atortui pillugit § 47, imm. 1-imi aalajangersagaq, umiarsuup imarsiornermi qularnaveeqqutitut atorneqarsinnaaneratut assigisaanik atorneqassaaq.«

**19.** § 103, imm. 2-mi »litra a, e, f aamma g,« allanngortinneqarput: »nr. 1 aamma 3,«-nngorlugu.

**20.** § 151-ip kingorna ilanngunneqarpoq:

**»§ 152.** Inatsimmi matumani tonnage tassaavoq umiarsuarnik uuttuinermut nunat tamat isumaqatigiissutaat 1969-imeersumut ilanngussaq 1-imi tonnagenik uuttuinermut aalajangersakkat naapertorlugit umiarsuup bruttotonnageaatut naatsorsorneqartoq.

*Imm. 2*. Inatsimmi matumani SDR tassaapput nalilinnik tigusisinnaatitaanermut pisinnaatitaaffiit immikkut ittut (Special Drawing Rights) Den Internalionale Valutafondenimit atorneqartut. SDR-ip danskit aningaasaannut naleqqiullugit nalingisa naatsorsorneqarneri, ullormi akisuusaaffimmut qularnaveeqqusiiffiusumi aningaasat nalingi tunngavigalugit, imaluunniit qularnaveeqqusiisoqarsimanngippat, ullormi akiliiffiusumi aningaasat nalingi tunngavigalugit naatsorsorneqassapput. Taamaattoq kapilati 9, 9 a, 10 imaluunniit 11 tunngavigalugit killiliinermut aningaasaateqarfimmik pilersitsisoqarpat, aningaasaateqarfimmillu pilersitsinnginnermi akisussaaffimmut qularnaveeqqusiisoqarsimanngippat, ullormi killiliinermut aningaasaateqarfiup § 234, imm. 3 naapertorlugu pilersinneqarfiatut isigineqartumi aningaasat nalingat tunngavigalugu naatsorsuisoqassaaq.«

**21.** § 152-ip kingorna ilanngunneqarpoq:

»Kapitali 7 a

*Imarsiornermi inatsisitigut piumasaqaatinut sillimmasiineq pillugu*

**§ 153.** Umiarsuarmut 300-nik sinnerlugilluunniit bruttotonnageqartumut danskit erfalasuannik erfalasoqartumut umiarsuaatilik sillimmasiisimassaaq imarsiornermi inatsisitigut piumasaqaatinut matussusiisumik. Taamatut sillimmasiisoqarsimaneranik uppernarsaasumik akuersissutitut allagartamik peqanngikkaanni, umiarsuaq angalaleqqusaanngilaq. Akuersissutitut allagartaq umiarsuarmiitinneqassaaq, piumasarineqartillugulu oqartussanut takutinneqartassalluni.

*Imm. 2.* Sillimmasiinermut aningaaserivikkut qularnaveeqqusiineq allatigulluunniit aningaasatigut qularnaveeqqusiineq assigisaanik matussusiinissamut piumasaqaatitaqartut naligiissinneqarput.

*Imm. 3.* Umiarsuarmut danskit erfalasuannik erfalasoqanngitsumut, danskit umiarsualiviannut imaluunniit Danmarkimi usilersuiffiusumut usingiaaffiusumulluunniit tikittumut, tassanngaluunniit aallartumut, imaluunniit Danmarkip nunavittaata toqqaviani imartami danskit oqartussaaffigisaanni suliaqartumut, umiarsuaq 300-nik sinnerlugilluunniit bruttotonnageqarpat, imm. 1 assigisaanik atorneqassaaq.

*Imm. 4.* Sillimmasiineq imm. 1-imi 2-milu taaneqartoq, akisissaaffinnut killiliussat, § 175-imi takuneqarsinnaasut iluini taarsiiffigitinnissamut periarfissiissaaq.

*Imm. 5.* Akuersissutitut allagartaq imm. 1-imi taaneqartoq pillugu maleruagassanik Søfartsstyrelsi aalajangersaasinnaavoq, paasissutissat akuersissutitut allagartap imarisassai ilanngullugit.

**§ 154.** Umiarsuaq § 153-mi taaneqartumik akuersissutitut allagartamik peqanngippat, Søfartsstyrelsip oqartussalluunniit allat, aningaasaqarnermut inuussutissarsiornermullu ministerimit taamatut iliornissamut piginnaatitaasut, umiarsuaq danskit umiarsualiviinit peersissinnaavaat.

*Imm. 2.* Umiarsuaq akuersissutitut allagartamik peqannginnini pissutigalugu nunami EU-mut ilaasortaasumi umiarsualivimmit peersitaasimasoq, akuersissutitut allagartamik atuuttumik peqalersigani danskit umiarsualiviinut tikeqqusaanngilaq.

**§ 155.** Kapitali manna umiarsuarnut sorsuutinut, umiarsuarnulluunniit allanut naalagaaffimmit pigineqartunut atorneqartunulluunniit, naalagaaffittut soqutigisanut aningaasanik iluanaarniarnermik siunertaqanngitsunut atorneqartunut atuutinngilaq.

*Imm. 2.* Kapitalip matuma kapitali 9 a-mi aamma kapitali 10-mi sillimmasiinissamut piumasaqaatit kalluanngilai.

*Imm. 3.* Kapitalip matuma kapitali 11-mi sillimmasiinissamut piumasaqaatit kalluanngilai.

*Imm. 4.* Kapitalip matuma kapitali 9 naapertorlugu akisussaassutsip killilernissaanut pisinnaatitaaffik kalluanngilaa.

*Imm. 5.* Kapitalip matuma Kalaallit Nunaanni Namminersorlutik Oqartussat sinerissap avataani isumannaatsuunissaq pillugu inatsisaat naapertorlugu akisussaassutsip killilernissaanut pisinnaatitaaffik kalluanngilaa. «

**22.** *§§ 164, 510, 511 aamma 512* atorunnaarsinneqarput.

**23.** § 175, imm. 6, atorunnaarsinneqarpoq.

Tamatuma kingorna imm. 7 imm. 6-inngorpoq.

**24.** *§ 177, imm. 1-imi, § 179, imm. 1, oqaaseqatigiinni siullerni,* aamma *imm. 2-mi 3-milu, § 195, imm. 1, oqaaseqatigiit aappaanni,* aamma *imm. 5-imi, § 203, imm. 5-imi,* aamma *§ 231, imm. 2-mi,* »Københavnimi« peerneqarpoq.

**25.** *§ 181, imm. 2-mi,* »sanaartukkat imaaniittut aalajangersimasut pillugit inatsit naapertorlugu sanaartukkanut imaaniittunut nuunneqarsinnaasunut akisussaassutsimut killiliussat immikkut ittut atuupput, umiarsuit qilleriviit imaluunniit sanaartukkat imaaniittut« allanngortinneqassaaq: »imaani isumannaatsuunissaq pillugu inatsit naapertorlugu sanaartukkanut imaaniittunut nuunneqarsinnaasunut akisussaassutsimut killiliussat immikkut ittut atuupput, umiarsuit qilleriviit imaluunniit sanaartukkat imaaniittut«-ngorlugu.

**26.** *§ 182, imm. 1, oqaaseqatigiinni siullermi* », tak. § 170, imm. 1« peerneqarpoq.

**27.** *Kapitali 9 a* imatut oqaasertalerneqarpoq:

»Kapitali 9 a

Uuliap bunkerimeersup ajoqusiineranut akisussaaffik pillugu

**§ 183.** Umiarsuup piginnittua pisuutitaaneq apeqqutaatinnagu mingutsitsilluni ajoqusiinernut sunut tamanut akisussaasuuvoq. Mingutsitsinermik ajoqusiineq tulleriissumik pisunik ataasiinnarmik pinngorfeqartunik pissuteqarpat, pisut taakku siullerpaamik pinerata nalaani umiarsuarmik piginnittoq akisussaasuuvoq.

*Imm. 2.* Kapitalimi matumani mingutsitsinermik ajoqusiineq tassaavoq umiarsuup avataani annaasaqarneq ajoqusiinerluunniit uulia bunkerimeersoq pissutigalugu, uulia pineqartoq umiarsuarmit imaarneqarpat seerippalluunniit, avatangiisinillu ajoqusiinermut ajoqusiinerullu taamatut ittup kinguneranik iluanaarutissaagaluit annaaneqartut pillugit taarsiissuteqarneq killilerneqassaaq iluarseeqqinnissamut naammaginartumik iliuutsinut aallartinneqareersunut aallartinneqartussanulluunniit aningaasartuutinut. Aammattaaq pisimasut mingutsitsinermik ajoqusiinermik kinguneqartut, imaluunniit sakkortuumik imaaliallaannarlu pisinnaasumik mingutsitsinermik kinguneqarsinnaasut pereernerisa kingorna, mingutsinermik ajoqusiinerit pinngitsoortinniarlugit killilerniarlugilluunniit iliuutsit nassatarisaannik aningaasartuutit, ajoqusernerit annaasaalluunniit mingutsitsinermit ajoqusernertut isigineqarput.

*Imm. 3.* Kapitalimi matumani uulia bunkerimeersoq tassaavoq uulia atortussiaasoq karbonhydridinik akulik, ilanngullugu smøreuulia, umiarsuup ingerlanneranut angalaneranulluunniit atorneqartoq atorneqartussarluunniit, kisiannili uulia bunkerimeersoq kapitali 10-mi malittarisassanut ilaatinneqartoq pinnagu.

*Imm. 4.* Kapitalimi matumani piginnittoq tassaavoq umiarsuup piginnittua, ilanngullugit piginnittoq nalunaarsugaasoq, umiarsuaatilik, bareboatimik assartuisoq, disponenti allalluunniit piginnittoq sinnerlugu umiarsuup ingerlanneqarneranik isumaginnittut.

*Imm. 5.* Kapitalimi matumani umiarsuarnut nalunaarsugaasunut piginnittoq nalunaarsugaasoq tassaavoq piginnittutut nalunaarsugaasoq, imaluunniit umiarsuaq nalunaarsorneqarsimanngippat, umiarsuarmik piginnittoq. Umiarsuaq naalagaaffiit arlaannit pigineqarpat, piginneqatigiiffimmilli naalagaaffimmi pineqartumi umiarsuarmik atuisutut nalugaarsugaasumit atorneqarluni, piginneqatigiiffik umiarsuarmik piginnittutut isigineqassaaq.

*Imm. 6.* Aalajangersakkami matumani maleruagassat malillugit inuk ataasiinnaanngitsoq akisussaasuuppat, inuit pineqartut nammaqatigiillutik akisussaasuussapput.

*Imm. 7.* Bunkerit pillugit isumaqatigiissut tassaavoq uuliamik bunkerimeersumik pissuteqartumik mingutsitsinermik ajoqusiinernut saqitsaannermut inatsisitigut akisussaasuunermut nunat tamat akornanni isumaqatigiissut 2001-imeersoq.

**§ 184.** Piginnittoq akisussaasuunngilaq, pineqartup uppernarsarsinnaappagu ajoqusiineq

1) sorsuunnermi iliuutsit, iliuutsit sorsuunnermut assingusut, innuttaasut imminnut sorsuunnerisa, pikitsitsinerup imaluunniit pinngortitami pisup nalinginnaanngitsup, pinngitsoorneqarsinnaanngitsup pinngitsoortinniagassaanngitsullu kingunerigaa,

2) angutip pingajuusup ajoqusiiniarluni piaaraluni iliuuseqarnera tamatumunnga pissutaasoq, imaluunniit

3) naaralaartitsivinnik sumiissusersiornermullu ikiuutaasunik allanik aserfallatsaaliuineq eqqarsaatigalugit pisortat oqartussaasuisa kukkunerat sumiginnaaneralluunniit tamatumunnga pissutaasoq.

*Imm. 2.* Piginnittup uppernarsarsinnaappagu ajoqusertoq piaaraluni mianersuaalliorluniluunniit ajoqusiinermut ilaasimasoq, piginnittup akisussaanera annikillineqarsinnaavoq imaluunniit atorunnaarsinneqavilluni.

**§ 185.** Mingutsitsinermit ajoqusigaanermut piginnittumit taarsiiffigitinnissamut piumasaqaat taamaallaat kapitalimi matumani maleruagassat malillugit suliassiissutigineqarsinnaavoq. Kapitali 9 malillugu akisuussaaffiup killilernissaanut pisinnaatitaaffik kapitalimit matumannga kalluarneqanngilaq.

*Imm. 2.* Mingutsitsinermit ajoqusigaanermut taarsiiffigitinnissaq tulliuttunut atuutsinneqarsinnaanngilaq

1) umiarsuup inuttaanut, piginnittup tuniniaasuinut allanulluunniit piginnittumik sullissillutik atorfeqartunut,

2) ilisimasortamut allanulluunniit umiarsuarmut sullissisunut,

3) inunnut tamanut, piginnittup, umiarsuaatillip umiarsuulluunniit naalagaata akuersineratigut imaluunniit pisortat oqartussaasuisa piginnaatitaasut ilitsersuinerat malillugu annaassiniarnermik suliaqartunut,

4) inunnut tamanut mingutsitsinermik ajoqusiinerit pinngitsoortinniarlugit killilerniarlugilluunniit naammaginartunik iliuuseqartunut, imaluunniit

5) sulisut allalluunniit pineqartut piaraluneerlutik imaluunniit sakkortuumik mianersuaalliorlutik ajoqusiisuunngippata pineqartullu nr. 2-4-mi taaneqartut assigippatigit.

*Imm. 3.* Mingutsitsinermit ajoqusigaanermut taarsiiffigitinnissamik akisussaaffik inunnut imm. 2 nr. 1-5-imi taaneqartunut, pineqartut taamatut ajoqusiinerup pisinnaanera paasisinnaagaluarlugu piaaralutik imaluunniit sakkortuumik mianersuaalliiornermikkut ajoqusiisuunngippata, atuutsinneqarsinnaanngilaq. Taarsiiffigitinnermut tunngasut sinnerinut eqqartuussisarnermi maleruagassat nalinginnaasut atuupput.

**§ 186.** Umiarsuarmik danskiusumik 1.000-nik sinnerlugilluunniit bruttotonnageqartumik piginnittutut nalunaarsugaasoq, akisussaaffimmut § 183-imi taaneqartumut matussutaasumik, akisussaaffimmullu killiliussap § 175-imi taaneqartup iluani akuerisaasumik sillimmasiisimassaaq allamilluunniit qularnaveeqqusiisimassalluni. Akuersissutitut allagartamik tunniussisoqassaaq, taamatut sillimmasiisoqarsimanera qularnaveeqqusiisoqarsimaneraluunniit taassuunakkut uppernarsarneqarluni. Akuersissutitut allagartamik atuuttumik peqanngikkaanni, umiarsuaq atorneqarsinnaanngilaq.

*Imm. 2.* Umiarsuarnut naalagaaffimmi matumani angerlarsimaffeqanngitsunut, aamma danskit umiarsualiviannut imaluunniit Danmarkimi usilersuiffiusumut usingiaaffiusumulluunniit tikittunut, tassanngaluunniit aallartunut, imaluunniit Danmarkip nunavittaata toqqaviani imartamilu danskit oqartussaaffigisaanni suliaqarusuttunut, umiarsuit 1.000-nik sinnerlugilluunniit bruttotonnageqarpat, imm. 1 assigisaanik atorneqassaaq. Umiarsuit naalagaaffimmi bunkerit pillugit isumaqatigiissummik akuersisimasumi nalunaarsugaasut, akuersissutitut allagartamik isumaqatigiissummi aalajangersagaasumik, sillimmasiisoqarsimaneranik allatigulluunniit qularnaveeqqusiisoqarsimaneranik takutitsisumik peqassapput.

*Imm. 3.* § 190 b-p malitsigisaanik pinngitsuuinerit eqqaassanngikkaanni, imm. 1-imi 2-milu aalajangersakkat umiarsuarnut danskit naalagaaffiannit naalagaaffimmilluunniit allamit pigineqartunut atuupput, umiarsuit taakku sillimmasiinermik qularnaveeqqusiinermilluunniit qulaani taaneqartumik piligaanermut taarsiullugu oqartussanit attuumassuteqartunit akuersissutitut allagartaligaasinnaammata, tassuunakkut umiarsuup naalagaaffimmit pigineqarnera, taassumalu akisussaaffii aningaasat killilernerisa § 175-imi taaneqartut iluini matussusigaasut uppernarsarneqarluni.

*Imm. 4***.** Aningaasaqarnermut inuussutissarsiornermullu ministerip bunkerit pillugit isumaqatigiissut naapertorlugu sillimmasiinermut qularnaveeqqusiinermullu maleruagassat erseqqinnerusut aalajangersassavai, sillimmasiinerup qularnaveeqqusiinerulluunniit akuerineqarsinnaassaguni piumasaqaatit suut eqqortissanerai, kiisalu akuersissutitut allagartap ilusaa, imarisai, tunniunneqarnera atuuffigisaalu ilanngullugit. Aningaasaqarnermut inuussutissarsiornermullu ministerip akuersissutitut allagartamik tunniussineq allanut suliassanngortissinnaavaa, namminersortut ilanngullugit.

*Imm. 5.* Aningaasaqarnermut inuussutissarsiornermullu ministeri umiarsuarmut piginnittui Danmarkimi nalunaarsugaasumut, bareboatitulli attartugaasutut nunap allap nalunaarsuiffiani nalunaarsugaasumut akuersissutitut allagartamik tunniussisinnaavoq.

*Imm. 6.* Akuersissutitut allagartanut aalajangersakkami matumani pineqartunut atatillugu elektronik atorlugu nalunaarsuiffinnik atuisinnaaneq pillugu maleruagassanik erseqqinnerusunik aningaasaqarnermut inuussutissarsiornermullu ministeri aalajangersaasinnaavoq.

*Imm. 7.* Akuersissutitut allagartanik tunniussinermut akiliuteqarneq pillugu maleruagassanik erseqqinnerusunik aningaasaqarnermut inuussutissarsiornermullu ministeri aalajangersaasinnaavoq.

**§ 187.** Umiarsuaq § 186-imi piumasarineqartumik sillimmasiisimanngippat imaluunniit qularnaveeqqusiisimanani, imaluunniit uppernarsaatitut allagartaq pigineqartussaq piginngippagu, Søfartsstyrelsip oqartussalluunniit allat aningaasaqarnermut inuussutissarsiornermullu ministerimit taamatut iliornissamut piginnaatitaasut umiarsuup danskit umiarsualiviannut imaluunniit Danmarkimi usilersuiffiusumut usingiaaffiusumulluunniit tikinnissaa imaluunniit tassannga aallarnissaa, imaluunniit Danmarkip nunavittaata toqqaviani imartamilu danskit oqartussaaffigisaanni suliaqarnissaa inerteqqutigisinnaavaa, kiisalu mingutsitsinermik ajoqusiinissaq pinngitsoortinniarlugu pisariaqartutut nalilikkamik iliuuseqarluni.

**§ 188.** Mingutsitsinermit ajoqusigaanermut taarsiiffigitinnissamut piumasaqaat sillimmasiisumut toqqaannartumik ingerlatinneqarsinnaavoq, piginnittutut nalunaarsugaasup taarsiinissamut akisussaaffianut qularnaveeqqusiisumut aamma ingerlatinneqarsinnaalluni. Sillimmasiisup § 175 malillugu akisussaaffimmik killiliinermut aalajangersakkat atorniarsinnaavai, naak piginnittoq akisussaaffimmi killilerneqarnissaanut pisinnaatitaaffeqanngikkaluartoq. Sillimmasiisup ilanngullugu akisussaanerup atunnginnissaanut aalajangersakkat atorniarsinnaavai, taakkulu piginnittup nammineq atorniarsinnaareerpai. Akerlianilli sillimmasiisoq piumasaqaateqartumut akerliliinissamut piumasaqarsinnaanngilaq, soorlu sillimmasiisoq piginnittumut nalunaarsugaasumut akerliliissuteqarsinnaassasoq, tassani ajoqusiineq piginnittumit nalunaarsugaasumit piaaraluni iliuuserineqarsimanera pillugu akerliliineq kisimi pineqanngilaq.

**§ 189.** Mingutsitsilluni ajoqusiinermut akisussaaffik pillugu umiarsuup piginnittua imaluunniit sillimmasiisoq akerleralugu suliaq, danskit eqqartuussiviannut suliassanngortinneqarsinnaavoq, mingutsitsinermik ajoqusiineq danskit oqartussaaffigisaanni pisimappat, imaluunniit danskit aningaasaqarnikkut immikkut oqartussaaffigisaanni pisimappat, imaluunniit qanoq iliornissamut piareersaatit piffimmi taamatut ittumi mingutsitsilluni ajoqusiinerit pinngitsoortinniarlugit imaluunniit killilerniarlugit iliuuserineqarpata, piareersaalluni iliuutsit taaneqartut sumi iliuuserinerat apeqqutaatinnagu.

*Imm. 2.* Imm. 1 naapertorlugu danskit eqqartuussiviat piginnaatitaappat, mingutsitsinermik ajoqusiinerit, pisimasumit ataasiusumit imaluunniit pisimasunit tulleriissunit, assigiissumit pinngorfeqartunit pissuteqartut, naalagaaffimmilu allami bunkerit pillugit isumaqatigiissummut akuersisimasumi pisimasut imaluunniit taassuma aningaasaqarnikkut immikkut oqartussaaffigisaani imaluunniit piffimmi allami inuinnaat inatsisaat naapertorlugit aalajangersagaasumi pisimasut, imaluunniit naalagaaffiup taamaattup oqartussaaffigisaata ajoqusernissaa pinngitsoortinniarlugu ajoquserneraluunniit killilerniarlugu qanoq iliornissap piareersarneranik iliuutsinik pissuteqartut, qanoq iliornissap piareersarneranik iliuutsit taaneqartut sumi aalajangigaanerat apeqqutaatinnagu pillugit eqqartuussivimmut suliassiineq piginnaatitaanermut ilaassapput.

*Imm. 3.* Tamatuma saniatigut mingutsitsinermik kapitalimi matumani maleruagassat naapertorllugit suliaq nunami maani suliassiissutigineqarsinnaanngilaq.

*Imm. 4.* Danskit eqqartuussiviat imm. 1 naapertorlugu piginnaatitaappat, suliaq Sø- og Handelsrettimi suliassiissutigineqassaaq.

**§ 190.** Umiarsuup piginnittua imaluunniit umiarsuup piginnittuatut nalunaarsugaasup sillimmasiisua akerleralugu naalagaaffimmi bunkerit pillugit isumaqatigiissummut akuersisimasumi inatsisigut atuuttumik pinngitsaaliissummillu naammassitinneqarsinnaasumik eqqartuussuteqartoqaraangat, eqqartuussut eqqartuussivimmi bunkerit pillugit isumaqatigiissummi artikel 9 naapertorlugu piginnaatitaasumi eqqartuussutigineqarpat, eqqartuussut naalagaaffimmi maani pituttuisumik sunniuteqartarpoq naammassitinneqarsinnaallunilu.

**§ 190 a.** Mingutsitsilluni ajoqusiinermut akisussaaneq pillugu §§ 183-185-imi aamma 188-190-imi aalajangersakkat, aamma mingutsitsilluni ajoqusiinernut naalagaaffimmi maani imaluunniit danskit aningaasaqarnikkut immikkut oqartussaaffigisaanni pilersunut, imaluunniit naalagaaffimmi allami, bunkerit pillugit isumaqatigiissummut akuersisimasumi, taassumaluunniit aningaasaqarnikkut immikkut oqartussaaffigisaanni, imaluunniit piffimmi assigisaani, inuinnaat inatsisaat malillugit aalajangersagaasumi pilersunut aamma atuutissapput, kiisalu taamatut mingutsitsilluni ajoqusiineq pinngitsoortinniarlugu killilerniarluguluunniit qanoq iliornissap piareersarneranik iliuutsinut atuutissallutik, qanoq iliornissap piareersarneranik iliuutsit taaneqartut sumi aalajangigaanerat apeqqutaatinnagu.

**§ 190 b.** Umiarsuarnut sorsuutinut, umiarsuarnulluunniit allanut uuliap umiarsuarmiit kutsinnerata seerinerataluunniit nalaani naalagaaffiit arlaannit pigineqartunut atorneqartunulluunniit, taamaallaat naalagaaffittut soqutigisanut niuernikkut soqutigisanut pinnagu atorneqartunut, kapitali manna atorneqanngilaq. Taamaattoq naalagaaffimmi matumani imaluunniit danskit aningaasaqarnikkut immikkut oqartussaaffigisaanni mingutsitsinikkut ajoqusiisoqarsimappat §§ 175 aamma 183-185 atorneqassapput.

**§ 190 c.** Naalagaaffinnut bunkerit pillugit isumaqatigiissummut ilaanngitsunut Danmarkip isumaqatigiissutikkut pisussaaffiinut tamanna akerliuppat, kapitali maani aaljangersakkat atorneqassanngillat.«

**28.** *§ 191, imm. 1*-imi, oqaaseqatigiit aappaattut ilanngunneqarpoq:

»Pisimasunit tulleriissunit ataasiinnaasumik pinngorfeqartunit mingutsitsinermik ajoqusiisoqarpat, piffissami pisimasut taakku siullermik pinerata nalaani umiarsuarmik piginnittoq akisussaasuusaaq.«

**29.** *§ 191, imm. 2*-mi, »mingutsitsinermik ajoqusiineq tassaavoq« siorna ilanngunneqassaaq: »Kapitalimi matumani«.

**30.** *§ 191, imm. 5*-imi, »piginnittutut umiarsunik nalunaarsuiffimmut nalunaarutigineqarsimasoq« allanngortinneqarpoq: »piginnittutut nalunaarsugaasoq, imaluunniit umiarsuaq nalunaarsorneqarsimanngippat, umiarsuarmik piginnittoq«-nngorlugu.

**31.** *§ 191, imm. 6*, atorunnaarsinneqarpoq.

Tamatuma kingorna imm. 7-9 imm. 6-8-nngorput.

**32.** *§ 192, imm. 1,* imatut oqaasertalerneqarpoq:

»Piginnittoq akisussaasuunngilaq, pineqartup uppernarsarsinnaappagu ajoqusiineq

1) sorsuunnermi iliuutsit, iliuutsit sorsuunnermut assingusut, innuttaasut imminnut sorsuunnerisa, pikitsitsinerup imaluunniit pinngortitami pisup nalinginnaanngitsup, pinngitsoorneqarsinnaanngitsup pinngitsoortinniagassaanngitsullu kingunerigaa,

2) angutip pingajuusup ajoqusiiniarluni piaaraluni iliuuseqarnera tamatumunnga pissutaasoq, imaluunniit

3) naaralaartitsivinnik sumiissusersiornermullu ikiuutaasunik allanik aserfallatsaaliuineq eqqarsaatigalugit pisortat oqartussaasuisa kukkunerat sumiginnaaneralluunniit tamatumunnga pissutaasoq.«

**33.** *§ 193, imm. 2* aamma *3,* imatut oqaasertalerneqarput:

*»Stk. 2.* Mingutsitsinermit ajoqusigaanermut taarsiiffigitinnissaq tulliuttunut atuutsinneqarsinnaanngilaq

1) umiarsuup inuttaanut, piginnittup tuniniaasuinut allanulluunniit piginnittumik sullissillutik atorfeqartunut,

2) ilisimasortamut allanulluunniit umiarsuarmut sullissisunut,

3) umiarsuup umiarsuaateqartuanut imaluunniit umiarsuamik atuisutut suliaqartumut, taanna umiarsuarmik piginnittuunngippat, assartuisitsisunut, usingiaasnut nassitsisunut usisanillu piginnittunut tigusisussanullu tamanut,

4) inunnut tamanut piginnittup, umiarsuaatillip, umiarsuulluunniit naalagaata akuersineratigut imaluunniit pisortat oqartussaasuisa piginnaatitaasut ilitsersuinerat malillugu annaassiniarnermik suliaqartunut.

5) inunnut tamanut mingutsitsinermik ajoqusiinerit pinngitsoortinniarlugit killilerniarlugilluunniit naammaginartunik iliuuseqartunut.

6) sulisut allalluunniit, inuit nr. 2-5-imi taaneqartut assigisaat, pineqartoq piaaraluneerluni imaluunniit sakkortuumik mianersuaalliorluni ajoqusiisuusimanngippat.

*Imm. 3.* Mingutsitsinermit ajoqusigaanermut taarsiiffigitinnissamik akisussaaffik inunnut imm. 2 nr. 1, 2, 4, 5 imaluunniit 6-imi taaneqartunut, pineqartut taamatut ajoqusiinerup pisinnaanera paasisinnaagaluarlugu piaaralutik imaluunniit sakkortuumik mianersuaalliiornermikkut ajoqusiisuunngippata, atuutsinneqarsinnaanngilaq. Taarsiiffigitinnermut tunngasut sinnerinut eqqartuussisarnermi maleruagassat nalinginnaasut atuupput.«

**34.** *§ 194, immk. 1*, oqaaseqatigiinni siullerni*.*, »imartussusia« allanngortinneqarpoq: »tonnage«-nngorlugu, aamma *oqaaseqatigiit pingajuanni* SDR-ip kingorna »,taamaattoq tak. imm. 3« ilanngunneqarpoq.

**35.** *§ 194, imm. 4*, atorunnaarpoq.

Tamatuma kingorna imm. 5 imm. 4-nngorpoq.

**36.** *§ 195, imm. 1*-imi », Danmarkimi Sø- og Handelsrettimi Københavnimiittumi taamaanngippallu« peerneqarpoq, *oqaaseqatigiillu aappaattut* ilanngunneqarpoq:

»Tamanna Danmarkimi pissaaq Sø- og Handelsrettimi Københavnimiittumi.«

**37.** *§ 196, imm. 1*-imi*, oqaaseqatigiit aappaanni* »parnaarussaneq«-up kingorna: »piumasaqaatinut taamatut ittunut« ilanngunneqarpoq, aamma »piginnitup« kingorna: », piumasaqaatinut taamatut ittunut« peerneqarpoq.

**38.** *§ 197, imm. 2,* »eqqaavissuaq« allanngortinneqarpoq: »eqqaaffigisamut«-nngorlugu.

**39.** *§ 198, imm. 1, oqaaseatigiit aappaattut* ilanngunneqarpoq:

»Aningaasaqarnermut inuussutissarsiornermullu ministerip akuersissutitut allagartamik tunniussineq allanut suliassanngortissinnaavaa, namminersortut ilanngullugit.«

**40.** *§ 198*-imi *imm. 2 – 4*-tut ilanngunneqarput:

*»Imm. 2.* Aningaasaqarnermut inuussutissarsiornermullu ministeri umiarsuarmut piginnittui Danmarkimi nalunaarsugaasumut, bareboatitulli attartugaasutut nunap allap nalunaarsuiffiani nalunaarsugaasumut akuersissutitut allagartamik tunniussisinnaavoq*.*

*Imm. 3.* Akuersissutitut allagartanut aalajangersakkami matumani pineqartunut atatillugu elektronik atorlugu nalunaarsuiffinnik atuisinnaaneq pillugu maleruagassanik erseqqinnerusunik aningaasaqarnermut inuussutissarsiornermullu ministeri aalajangersaasinnaavoq.

*Imm. 4.* Akuersissutitut allagartanik tunniussinermut akiliuteqarneq pillugu maleruagassanik erseqqinnerusunik aningaasaqarnermut inuussutissarsiornermullu ministeri aalajangersaasinnaavoq*.*«

**41.** *§ 199*-imi»atortulersugaasoq« allanngortinneqarpoq: »peqartoq«-nngorlugu, »umiarsuarnik nakkutilliisut« allanngortinneqarpoq: »Søfartsstyrelsi«-nngorlugu, aamma »eqqaavissuaq« allanngortinneqarluni »eqqaaffigisamut«-nngorlugu.

**42.** *§ 200, imm. oqaaseqatigiit tallimaat*, atorunnaarsinneqarpoq.

**43.** *§ 201, imm. 1*-imi »tuluttut franskisullu allaqqaarneqarnera danskisuunngorlugulu nutserneqarnera aningaasaqarnermut inuussutissarsiornermullu ministerip suliniuteqarneratigut nalunaarutigineqassallutik« peerneqarpoq.

**44.** *§ 202, imm. 1*-imi*, oqaaseqatigiinni siullerni* »kiisalu maleruagassat aningaasaqarnermut inuussutissarsiornermullu ministerimit aalajangersarneqartut naapertorlugit akiliutinut taakkununnga qularnaveeqqusiissalluni« peerneqarpoq.

**45.** *§ 202, stk. 4*-mi, oqaaseqatigiinni siullerni »maligassiat aningaasaqarnermut inuussutissarsiornermullu ministerimit aalajangersarneqartut naapertorlugu« peerneqarput, oqaaseqatigiillu siulliit kingorna ilanngunneqarpoq:

»Paasissutissiinissamut akiliuteqarnissamullu pisussaaffik pillugu maleruagassat erseqqinnerusut aningaasaqarnermut inuussutissarsiornermullu ministerip aalajangersassavai.«

**46.** *§ 202, imm. 5*, atorunnaarsinneqarpoq.

**47.** *§ 203, imm. 1*-imi »taassuma sillimmasiisua« allanngortinneqassaaq »sillimmasiisoq«-ngorlugu, »taamaallaat« peerneqarpoq, kiisalu »aningaasaqarnikkut immikkut oqartussaaffeqarfiit« allanngortinneqarpoq: »danskit aningaasaqarnikkut immikkut oqartussaaffeqarfiat«-ngorlugu.

**48.** *§ 203*-mi imm. 2-p kingorna immikkoortoq nutaaq ilanngunneqarpoq:

*»Imm. 3.* Tamatuma saniatigut kapitali manna naapertorlugu mingutsitsilluni ajoqusiinermik suliaq nunami maani sulissiissutigineqarsinnaanngilaq.«

Tamatuma kingorna imm. 3 aamma 4, imm. 4 aamma 5-inngussapput.

**49.** *§ 204* imatut oqaasertalerneqarpoq:

**»§ 204.** Pisuni § 2013, imm. 1-imi 2-milu taaneqartutut ittuni, aningaasaateqarfik 1992-meersoq pillugu isumaqatigiissut naapertorlugu taarsiiffigitinnissamik suliaq danskit eqqartuussiviannut suliassanngortinneqarsinnaavoq, taamaattoq aatsaat mingutsitsilluni ajoqusiineq taannarpiaq pillugu umiarsuup piginnittua sillimmasiisorluunniit akerleralugu naalagaaffimmi allami aningaasaateqarfik 1992-imeersoq pillugu isumaqatigiissummut akuersissisimasumi suliamik suliassiisoqarsimanngippat.

*Imm. 2.* Naalagaaffimmi aningaasaateqarfik 1992-imeersumut ilaasumi, angaasaateqarfimmulli protokolimut 2003-meersumut ilaanngitsumi eqqartuussivimmut taarsiiffigitinnissamik suliaq suliassiissutigineqarpat, pisuni § 203, imm. 1-imi 2-milu taaneqartuni imm. 1-imi taaneqartutut pisoq assigisaa pillugu aningaasaateqarfimmut protokoli 2003-meersoq malillugu taarsiiffigitinnissamut suliaq nunami maani suliassiissutigineqarsinnaavoq.

*Imm. 3.* Tamatuma saniatigut mingutsitsilluni ajoqusiinermik suliaq kapitalimi maani maleruagaasat malillugit nunami maani suliassiissutigineqarsinnaanngilaq.

*Imm. 4.* Aningaasaateqarfik 1992-imeersoq ilassutaasumillu aningaasaateqarfik akerleralugit suliaq Sø- og Handelsrettimut suliassiissutigineqassaaq.

*Imm. 5.* Umiarsuup piginnittua taassumaluunniit sillimmasiisua akerleralugu suliani tamani aningaasaateqarfik 1992-imeersoq ilassutaasumillu aningaasaateqarfik peqatigisatut akuutinneqalersinnaapput.

*Imm. 6.* Umiarsuup piginnittua taassumaluunniit sillimmasiisua akerleralugu suliaq suliassiissutigineqareerpat, suliami illuatungeriit tamarmik aningaasaateqarfik 1992-imeersoq ilassutaasumillu aningaasaateqarfik suliaq pillugu ilisimatissinnaavaat. Taamaattoqarpat eqqartuussut aningaasaateqarfimmut pineqartumut pituttuisuussaaq, taamaasilluni eqqartuussut inatsisitigut atuuppat pinngitsaaliissummillu naammassitinneqarsinnaalluni, nalunaaruteqarnerlu piffissaalluarallartillugu pisimappat, aningaasaateqarfiup soqutigisani angusaqarfiulluartumik isumagisinnaasimallugit, aningaasaateqarfiup aalajangiineq pissusiviusutigut akerlilersinnaanngilaa.«

**50.** *§ 206*-imi *imm. 3*-tut ilanngunneqarpoq:

*»Imm. 3.* Mingutsitsilluni ajoqusiinermut akisussaaffik pillugu § 191, imm. 2-mi pineqartut inatsimmi matumani aalajangersakkanit immikkut ittunit maleruagassaqartitaappata, imm. 2 atorneqassanngilaq.«

**51.** *§ 207*-imi*, oqaaseqatigiit aappaanni* »aningaasaqarnikkut immikkut oqartussaaffik« allanngortinneqarpoq: »danskit aningaasaqarnikkut immikkut oqartussaaffiat«-nngorlugu.

**52.** Kapitali 11-ip kingorna ilanngunneqarpoq:

»Kapitali 11 a

Umiarsuarnik danskit bareboatinik nalunaarsuiffianni nalunaarsugaasunut sillimmasiineq pillugu

**§ 229 a.** Umiarsuarnut § 22, imm. 1 malillugu bareboatitut attartukkanut nalunaarsuiffimmut ilaasunut, sillimmasiinissamut uppernarsaatitullu allagartat pisussaaffiginerannut inatsimmi matumani maleruagassat atuupput, umiarsuit taamatut ittut ajoqusiinerannut taarsiissuteqarnissamut akisussaaffik pillugu maleruagassat ilanngullugit.

*Imm. 2.* Inatsit manna naapertorlugu akisussaaffiup matussusernissaanut pisussaaffiusumik akuerisaasumik sillimmateqarnissap allatigulluunniit qularnaveeqquteqarnissap malinneqarnissaa bareboatimik assartuisitsisup nakkutigisussaava akisussaaffigalugu. Tamanna eqqortinneqanngippat kingunerinut bareboatimik assartuisitsisoq akisussaasuuvoq.

*Imm. 3.* Umiarsuit taamatut ittut ajoqusiinerannit taarsiissuteqarnissamut akisussaaffik pillugu aningaasaqarnermut inuussutissarsiornermullu ministerip sillimmasiinissamut pisussaaffik uppernarsaatitullu allagartat pillugit malittarisassat erseqqinnerusut aalajangersassavai, sillimmasiisimannginnerup kinguneri ilanngullugit.«

**53.** *§ 231, imm. 1,* imatut oqaasertalerneqarpoq:

»Kapitalimi matumani §-ini maleruagassat killiliinissamut aningaasaateqarfinnut §§ 177, 195 aamma 217 malillugit pilersinneqartunut atuupput«.

**54.** *§ 232, imm. 1*-imi, »imaluunniit § 183«, »aamma« kiisalu » aamma § 184« peerneqarput.

**55.** *§ 234, imm. 2*-mi, »imaluunniit § 183« peerneqarput.

**56.** *§ 235, imm. 1*-imi, aamma *§ 244, imm. 1*-imi*,* », 183« peerneqarpoq.

**57.** *§ 280, imm. 1, oqaaseqatigiit aappaanni,* aamma *§ 422, imm. 5*-imi, »§ 505« allanngortinneqarpoq: »§ 152, imm. 2«-nngorlugu.

**58.** *§ 311, imm. 3*-mi*,* »imm. 2 aamma 3« allanngortinneqarpoq: »imm. 2, 3 aamma 6«-inngorlugu.

**59.** *§ 348, imm. 1*-imi*,* »imaluunniit« allanngortinneqarpoq: »aamma«-nngorlugu.

**60.** § 451, imm. 4, imatut oqaasertalerneqarpoq:

*»Imm. 4.* Annaassiniarnermit aningaasarsiat agguaanneqarnerat pillugu imm. 1-imi 2-milu aalajangersakkat siumut isumaqatigiissuteqareernikkut umiarsuup naalagaanut inuttanullu ajoqutaasumik avaqqunneqarsinnaapput, inuttaliinermut atatillugu isumaqatigiissuteqarsimappat annaassiniarnermillu aalajangersimasumik suliaqarnissamut atatillugu taamatut iliortoqarluni. Pineqartut angallammi annaassiniarnissamut immikkut atortulersoriikkami imaluunniit immikkut atortulersorneqartumi imaluunniit annaassiniarnissamut allatigut naleqquttumi inuttaallutik sulisussarsiarineqarpata, taannalu umiarsuup nalinginnaasumik ingerlanneqarneranut ilaappat ilaalersinneqarsinnaalluniluunniit, siumoortumik isumaqatigiissuteqareernikkut imm. 1-imi 2-milu aalajangersakkat assigisaanik avaqqunneqarsinnaapput.«

**61.** *§ 461, oqaaseqatigiinni siullerni* »York-Antwerpen-maleruagassat 1974-imeersut,»: kingorna »1990-imi allanngortinneqartut,» ilanngunneqarpoq.

**62.** *§ 462, imm. 2,* imatut oqaasertalerneqarpoq:

*»Imm. 2.* Umiarsuup aseruaneranik naalagaaffimmi matumani naatsorsuineq, inatsisilerituunit aseruarnernik nalilersuinissamut immikkut ilisimasalimmit taamatut iliornissamut ivertitaasunit, imaluunniit inummit inatsisilerituut aseruanernik nalilersuinissamut immikkut ilisimasallit pillugit inatsit naapertorlugu Danmarkimi taamatut suliaqarnissamut pisinnaatitaasumit ingerlanneqassaaq, Nalilersuinerup eqqortuunera pillugu isumaqatigiinngissutit eqqartuussivinni aalajangiivigineqarsinnaapput.«

**63.** *§ 474, imm. 2, nr. 3*-mi*,* aamma *§ 480, imm. 3*-mi*,* »Søfartsstyrelsen« allanngortinneqarpoq: »Søfartsstyrelsi imaluunniit Den Maritime Havarikommission«-inngorlugu.

**64.** *§ 477, imm. 3-*mi*,* aamma *§ 479, imm. 2*-mi*,* »Søfartsstyrelsi« allanngortinneqarpoq: »Søfartsstyrelsi, Den Maritime Havarikommission«-inngorlugu.

**65.** *§ 477, imm. 3*-mi*,* »politimesteri« allanngortinneqassaaq: »politidirektøri«-nngorlugu.

**66.** *§ 502, imm. 1, oqaaseqatigiinni siullerni* »§§ 191, 206, imm. 2, imaluunniit 207« allanngortinneqarpoq: »§§ 183, 190 b aamma 191, § 206, imm. 2, imaluunniit § 207«-inngorlugu, aamma *oqaaseqatigiit aappaat* imatut oqaasertalerneqarpoq:

»Aningaasaateqarfimmut 1992-imeersumut imaluunniit ilassutaasumik aningaasaateqarfimmut piumasaqaatit pisoqalisoornissaannut piffissaliussap eqqartuussivilersuussunikkut unitsinneqarnerata saniatigut § 204, imm. 6 malillugu unitsinneqassaaq.«

**67.** *§ 502, imm. 2,* imatut oqaasertalerneqarpoq:

*»Imm. 2.* Taamaattoq pisup pisimasumik taaneqartumik pissutaasup ullormit pineraniit ukiut 6 ingerlareersimappata qaqugukkulluunniit piumasaqaateqartoqarsinnaanngilaq. Ajoqusiineq aningaasartuuteqarnerluunniit pisimasunit tulleriissunit assigiinnik pinngorfeqartunit pissuteqarpat, ukiunik 6-inik piffissaliineq pisimasut taakku siulliannit naatsorsorneqassaaq.«

**68.** *Kapitali 20* imatut oqaasertalerneqarpoq:

»Kapitali 20

*Attaveqatigiinneq*

**§ 505 a.** Pissutsit inatsimmut matumunnga ilaasut imaluunniit maleruagassat inatsit manna naapertorlugu atulersinneqartut pillugit Umiarsuarnut Nalunaarsuiffiup saniatigut oqartussanut allanut oqartussanillu allanit allakkatigut attaveqatigiinnerit digitalimik pinissaat pillugu inuussutissarsiornermut ineriartortitsinermullu ministeri maleruagassanik aalajangersaasinnaavoq.

*Imm. 2.* Digitalimik attaveqatigiinnissaq pillugu maleruagassanik erseqqinnerusunik inuussutissarsiornermut ineriartortitsinermullu ministeri aalajangersaasinnaavoq, it-mik periaatsit aalajangersimasut, digitalimik ilusiliinerit immikkut ittut kiisalu digitalimik atsiornerit assigisaasaluunniit atornissaat ilangullugit.

*Imm. 3.* Digitalimik nalunaarut tigusisussamit tiguneqarsinnaaleraangami anngussimasutut isigineqassaaq.

**§ 505 b.** Oqartussat aalajangiinernik uppernarsaatitullu allakkianik inatsit manna naapertorlugu saqqummiussisinnaanerat imaluunniit inatsit manna naapertorlugu maleruagassiorsinnaanerat pillugu inuussutissarsiornermut ineriartortitsinermullu ministeri maleruagassanik aalajangersaasinnaavoq, pineqartut atsiorneqarsimassanatik, maskinamik assigisaanilluunniit atsiornerup assilineranik imaqassallutik imaluunniit teknikkimik atuinikkut aalajangiinermik uppernarsaatitulluunniit allakkiamik saqqummiussisup kinaanera qularutissartaqanngitsumik paasineqarsinnaassalluni. Aalajangiinerit uppernarsaatitullu allakkiat taamatut ittut aalajangiinernut uppernarsaatitullu allakkianut inuttut atsiugaasunut nallersuunneqassapput.

*Imm. 2.* Aalajangiinerit uppernarsaatitullu allakkiat taamaallaat elektronik atorlugu allakkiorneq tunngavigalugu aalajangerneqartut imaluunniit saqqummiunneqartut, taamaallaat oqartussaasoq pineqartoq nassitsisutut taallugu saqqummiunneqarsinnaanerat pillugu inuussutissarsiornermut ineriartortitsinermullu ministeri maleruagassanik aalajangersaasinnaavoq.«

**69.** *§ 507*-imi »parnaarussaaneq hæfte« allanngortinneqarpoq: »qaammatit 4 tikillugit parnaarussaaneq«-nngorlugu.

**70.** *§ 514, imm. 1,* imatut oqaasertalerneqarpoq:

»§ 10, imm. 1-imik, § 12, imm. 1-imik, § 13-imik, § 14-imik, § 16, imm. 1-imik, § 19-imik, § 25, imm. 1-imik 2-millu, § 153, imm. 1-imik, 3-mik imaluunniit 4-mik, § 186, imm. 1-3-mik, imaluunniit § 197-imik unioqqutitsineq akiliisitaanermik pineqaatissiissutaassaaq. Bareboatitut assartuisoq akuerisamik sillimmasiisimanissamut allatigulluunniit qularnaveeqqusiisimanissamut § 229 a, imm. 2-mi pisussaaffik akimorlugu nakkutiginninngitsoq, akiliisitaanermik pineqaatissinneqassaaq.«

**71.** *§ 514 b, imm. 1*-imi*,* »§ 202«-p kingorna: »aamma § 223« ilanngunneqarpoq, aamma »§ 202, imm. 4,«-p kingorna: »§ 223, imm. 4,« ilanngunneqarluni.

**72.** *§ 515* imatut oqaasertalerneqarpoq:

**»§ 515.** Piginneqatigiiffiit il.il. (inatsisitigut pisinnaatitaasut pisussaatitaasullu) pinerluttulerinermi inatsimmi malerugasassat malillugit pineqaatinneqqarnissamut pisussaatinneqarsinnaapput.«

**73.** *Kapitali 22*-mi § 515 a-p kingorna ilanngunneqarpoq:

**»§ 515 b.** Inatsimmi matumani §§ 153-ip, 186-ip, 197-ip, 198-ip aamma 471-ip maleruagassallu taakku naapertorlugit saqqummersinneqartut malinneqarnerat umiartornerup isumannaatsuunissaa pillugu inatsimmi § 20 a naapertorlugu Søfartsstyrelsip nakkutigisinnaavaa.«

**74.** *§ 519, imm. 1*-imi*,* »maanna attuuttoq« allanngortinneqarpoq: »maannamut attuuttoq«-nngorlugu.

**§ 2**

Peqqussut 1. juli 2018-imi atuutilerpoq.

*Amalienborgimit tunniunneqarpoq, ulloq 6. juni 2018*

Kunngisut Atsiorpugut Naqissusiillutalu

MARGRETHE R.

/Brian Mikkelsen